Nanging, kuwi kabèh pancèn dadi pacoban kanggo kepulisian. Wirang marang kedadèyan Temanggung, nyatané pulisi dadi sengkut anggoné mburu Noordin saandhahané. Pungkasané, Noordin bener-bener bisa ditemokaké ing Mojosongo, wewengkon Surakarta. Sanajan brondongané mimis pulisi sing ngepung ing tengah wengi njalari tiwasé wong Malaysia iku, nyatané sauntara bisa lerem.
